(1566) Icarus
Den (1566) Icarus ass en äerdnoen Asteroid (Planetoid), aus der Grupp vun den Apollo-Asteroiden. Dat sinn Himmelskierper, deenen hir Bunn d'Äerdbunn kräize kënnen.

Den Asteroid gouf de 27. Juni 1949 vum däitschen Astronom Walter Baade entdeckt an nom Ikarus, enger tragescher Gestalt aus der griichescher So genannt. Den Ikarus koum mat Hëllef vu selwer gebaute Fligelen der Sonn ze no an ass ofgestierzt.

Den Asteroid Icarus beweegt sech tëscht 0,1866 AE (Perihel) an 1,9692 AE (Aphel) a ronn 409 Deeg op enger staark elliptescher Bunn ëm d'Sonn. D'Bunnexzentrizitéit ass 0,8269, d'Bunn ass ëm 22,856 ° géint d'Ekliptik gebéit.

Den Duerchmiesser vum Icarus ass nëmme ronn ee Kilometer. Hien huet eng relativ hell Uewerfläch mat enger Albedo vun 0,4.

Kuckt och 

 Lëscht vun den Asteroiden

1566
Apollo-Asteroiden
Astronomesch Objeten déi 1949 entdeckt goufen
Venuskräizer
Asteroiden déi zu kenger Asteroidefamill gehéieren
Entdeckunge vum Walter Baade
Entdeckunge vum Palomar-Observatoire